open-index/open-wikipedia-markdown huggingface dataset:
C

Sa **C** (manna) o **c** (minore), si leghet *ci*, est sa de tres lìteras de s'alfabetu sardu; 
est una cunsonante chi in sardu si podet iscrìere solu simple.

#### Sonos e mudamentos

Sa C podet àere duos sonos diferentes:
* Unu sonu tostu [k] si est sighida dae sas lìteras a,o,u o dae cale si siat cunsonante.
* Unu sonu durche [t͡ʃ] si est sighida dae e, i.

A s'ispissu sa C tosta, si est in su cumintzu de sa paràula e est pretzèdida dae vocale, tendet in sa pronùntzia a mudare in G (es. “su cane” si podet lèghere “su gane”), mentras sa C durche tendet, mescamente in su logudoresu/nugoresu, a mudare in TZ (es. “it. città” > “camp. citadi” > “log. tzitade”). In tzertas biddas barbaritzinas sa C tosta càmbiat in unu sonu cramadu *[[Corfu de gorgobena|corfu de gùturu]]* iscritu chin sa lìtera h o puru, segundu àteros, cun unu apòstrofu a càmbiu de sa ci.

In prus sa C, in sos limbàgios nugoresos, est usada a càmbiu de sa G logudoresa e campidanesa (es. “amigu” > “nug. amicu” - bìdere *[[lenitzione]]*).
D

Sa **D** (manna) o **d** (minore), si leghet *di*, est sa de bator lìteras de s'alfabetu sardu; 
est una cunsonante chi in sardu si podet iscrìere sia simpre sia dòpia (d/dd)

#### Sonos e mudamentos
Sa D podet àere in sardu prus de unu sonu: 
* Sonu dentale oclusivu [d] cando est sola e cando est dòpia si est pretzèdida dae sa vocale A in su cumintzu de sa paràula (add-), pro esempru *addopiare*.
* Sonu cacuminale [ɖ] (indicadu a bias cun dh) cando est dòpia (francu in su casu bistu a in antis) e cando est pretzèdida dae sa N (nd) pro esempru in *bidda*, *puddu*, *cando*.

In prus sa D, a segunda de su logu, podet mudare in T (mescamente in su nugoresu) o in R (mescamente in su campidanesu), pro esempru chin su faeddu ludu > lutu > luru (bìdere *[[lenitzione]]*). 

Sa D est fintzas una lìtera eufònica chi non si marcat, ma benit lassada a sa pronùntzia, comente si sos casos: in unu (in d-unu), cun unu (cun d-unu) e gasi sighende.
Africada alveolare surda

Sa **africada alveolare surda** est una cunsonante presente in medas limbas currispondente a su digramma *"tz"* in sardu, a sa *zeta surda* italiana e a su sìmbulu *"ts"* de s'alfabetu fonèticu internatzionale IPA. Sa *ti-zeta*, in su sardu, si podet iscrìere solu simpre. 

#### Sonos e mudamentos
Su sìmbulu **TZ**, in tzertas variantes locales, podet mudare in àteras formas che a t/th/ss/ci, pro nàrrere s'istandard putzu est presente fintzas comente putu/puthu/pussu/pùciu.
X

Sa **X** (manna) o **x** (minore), si leghet *ichis* o puru *scèscia*, est sa de bintunu lìteras de s'alfabetu sardu campidanesu; no est presente ne in sa LSC ne in sos àteros limbàgios sardos. Est una cunsonante chi in sardu si podet iscrìere solu simpre e solu in intro de sa paràula e mai in su cumintzu.

#### Sonos e mudamentos
Sa X est cramada *[[Fricativa postalveolare sonora|fricativa postalveolare sonora]]* [ʒ]; at unu sonu chi currispondet a sa *j [[Limba frantzesa|frantzesa]]* (es. Jean) o a su digramma *”sg”* in su tataresu, in su gadduresu e in su cossu (es. Frisgiori). Su matessi sonu est presente fintzas in carchi bidda de limba logudoresa (es. jogu in carchi logu si leghet sgiogu), imbetze no esistit in su nugoresu e nemmancu in sa limba italiana.
Amelita Baltar

Diventada famosa a su cominzu de sos annos '70 comente e cantante de su composidore e sonadore de bandoneón Astor Piazzolla e de Horacio Ferrer.
Lenitzione

Sa **lenitzione** est una forma de mudamentu presente in medas limbas cumpresu su sardu. Custu fenòmenu est riferidu a su càmbiu de una cunsonante tosta in una cunsonante lèbia chi si at, in su sardu, chin sas cunsonantes oclusivas surdas intervocàlicas p/t/k chi mudant in b/d/g.

Sos limbàgios tzentrales si sunt mantesas sas oclusivas surdas in positzione intervocàlica e sa lenitzione no est presente; in custas zonas, pro esempru, si at: dae su latinu CUPA(M) > *cupa*, dae APE(M) > *ape*, dae ROTA(M) > *rota*, dae CATENA(M) > *catena*, dae LOCU(M) > *locu*, dae SECARE > *secare*, e gasi sighende. Sos àteros limbàgios (logudoresu e campidanesu) imbetze sunt istados sugetos custu fenòmenu e tando, semper pro sas matessi paràulas, si ant *cuba*, *abe*, *roda*, *cadena*, *logu*, *segare*.
Raffaello Sanzio

**Raffaello Sanzio** ( Urbino 1483- Roma 1520). Fizu de unu pintore,  Giovanni Santi , at mustradu subitu sa capatzidade sua. Est istadu allievu de   Perugino e puru de Bramante. Pintore e architettu. Comente pintore at produidu meda ispetzialemte in Roma. Oberas: 

S'Isposalitziu de Maria cun Giuseppe (1504) Pinacoteca de Brera.
La  Madonna del cardellino (1505) Galleria degli Uffizi, Firenze.
La Madonna del Granduca (1505), Palazzo Pitti, Firenze.
Ritratto di Agnolo Doni (1506) Palazzo Pitti , Firenze.
La Deposizione di Cristo (1507) Palazzo Borghese, Roma.
La Disputa sul Santo Sacramento (1509-10) Stanze di Raffaello, Vaticano.
Ritrarro di Giulio II (1511-12) Notional Gallery, Londra.
Ritratto di Leone X (1518-19) Galleria uffizi, Firenze.
La Scuola di Atene (Stanza della Segnatura) Vaticano.
La Trasfigurazione (1520), ultima obera de Raffaello, finida dae Giulio Romano.
A sa morte de Donato Bramante, at leadu sa diretzione de su trabagliu pro du fraigu de sa Basilica de Santu Pedru.
Francisco Xavier Clavigero

**Francisco Xavier Clavigero** (Puerto de Veracruz, Méssicu, 9 de cabidanne de su 1731 - Bologna, Italia, 2 de abrile de su 1896), gesuita, istoricu.
## Òperas
* Historia Antigua de Mexico (1780).

* Historia de la Antigua  Baja California. 

* Dialogo entre Filaletes y Paeòfilo.
Jacques Berthieu

**Jacques Berthieu** (Polminhac, Frantza 27 de santandria 1838 - Ambiatibe, Madagascar 1896), gesuita frantzesu, missionariu  e martire in Madagascar. Santu.
Sant'Anna di Stazzema

**Sant'Anna di Stazzema**,  in Provintzia de Lucca, mentuadu pro s'istrage de 560 ca. civiles (omines , feminas, antzianos e pizzinnos) fatta dae sas SS tedescas su 12 de austu 1944 e chi ant brujadu su burgu.
Ildegarda de Bingen

**Ildegarda de Bingen** (1098 -1179) est istada una mònza benedetina tedesca, iscrittora, musicista, filosofa, poetessa, mistica. Santa. Proclamada Duttora de sa Creja dae Paba Beneditu XVI ( santuaine 2012)
Evanescence

Is **Evanescence** funt unu grupu metal alternativu istadunidensu nàschidu in Little Rock (Arkansas).

## Formatzione
### Atuale
* Amy Lee – boxi, pianu, arpa (1995 –  presènti)
* Jen Majura - ghitarra (2015 –  presènti)
* Troy McLawhorn – ghitarra accumpagnamentu (2007 – 2008, 2011 –  presènti)
* Tim McCord – bassu (2006 –  presènti)
* Will Hunt – bateria, percussiones (2007 –  presènti)

### Ex cumponentes
*Matt Outlaw – bateria (1996 – 1998)
*David Hodges – tastieras, segunda boxi (1999 – 2002)
*Ben Moody – ghitarra (1995 – 2003)
*Will Boyd – bassu, segunda boxi (1996 – 2002, 2003 – 2006)
*John LeCompt – ghitarra accumpagnamentu, segunda boxi (2002 – 2007)
*Rocky Gray – bateria, percussiones (1998 – 2002, 2003 – 2007)
*William Barry Hunt (Will "Science" Hunt) - bateria, percussiones, programming (2010 – 2011)
*Terry Balsamo – ghitarra (2003 –  2015)

## Discografia
### Albums de istùdiu
*2003 - *Fallen*
*2006 - *The Open Door*
*2011 - *Evanescence*
*2017 - *Synthesis*
*2021 - *The Bitter Truth*

### Singles
*2003 - Bring Me to Life
*2003 - Going Under
*2003 - My Immortal
*2004 - Everybody's Fool
*2006 - Call Me When You're Sober
*2007 - Lithium	
*2007 - Sweet Sacrifice	
*2007 - Good Enough	
*2011 - What You Want
*2011 - My Heart Is Broken
*2012 - Lost in Paradise
*2017 - Imperfection
*2018 - Hi-Lo 
*2019 - The Chain 
*2020 - Wasted on You
*2020 - The Game Is Over 
*2020 - Use My Voice 
*2021 - Better Without You

## Àteros progetos

## Acàpius a foras
* Giassu ufitziale
Lu Xun

Lu Xun (cinesu:鲁迅;), est su nomene de arte de **Zhou Shuren** (cinesu:周树人) est istadu unu de sos mazores iscrittores cinesos de su XX seculu.
Robert Johnson

**Robert Johnson** (Hazlehurst, Mississippi, 8 de maiu 1911 – Greenwood, Mississippi, 16 de austu 1938) est istadu unu chitarrista e composidore americanu.

S'etnomusicologo Alan Lomax est istadu determinante in su recuperu e sa conservazione de sos discos de Roberto Johnson e at contribuidu in manera determinante a lu faghe' connoschere a su publicu.
Cefalonia

**Cefalonia** (**Kefalonìa** in gregu). Isola de 781 km2, a ovest de Grecia, ca. 36 miza abitantes.  

Tzentros: Argostoli, Lixouri, Sami. Durante e Segunda Gherra mundiale fortzas de S'Asse, tedescos e italianos ant occupadu s'Isola (12.000 italianos, sa Divisione Acqui, e 2.000 tedescos ). S'armistiziu de s'Italia cun sos Alleados (cabidanni 1943) at creadu diffidentzia e confusione in su rapportu tra italianos e tedescos. Arrivant in s'isola rinfortzos tedescos e benit ordinadu a sos italianos de  lassare sas armas. In seguitu a su rifiutu, aereos tedescos  mitragliana sos italianos. Morint  in s'Isola 5.000  soldados italianos e chentinaias de ufficiales.
El Alamein

**El -Alamein **(in àrabu: **العلمين**, *al-‘Alamayn*)** **est una localidade de unos 5.800 bividores de s'Egitu, posta in sa costera de su mare Mediterràneu, pagu a tesu de su desertu egitzianu e istesiada unos 100 km dae Alessandria. 

In s'atunzu de su 1942 est istada cumbattida in custu logu una battaglia detzisiva tra sa fortzas de s'Asse, italianos e tedescos, e sos Alleados. Custos, superiores pro armamentos  e ateros medios ant custrintu tedescos e italianos a si retirare. Paritzas miza de soldados  italianos morint in battaglia e ateras miza sunt fattos presoneris. A El Alamein unu Sacrariu, ammentat sos italianos chi sunt mortos in ie.
Capestrano

**Capestrano** est una bidda in Provìntzia de L'Aquila, in zona de su Parcu Natzionale de su Gran Sasso e Montes de La Laga.  Su burgu antigu est  medievale, cun palatos e crejas. Dominadu dae unu castellu, Castello Piccolomini. Su cunventu de Santu Giuanne de Capestrano est de su sèculu XIV.
Calascio

**Calascio** (L'Aquila) est una biddighedda dominada dae unu castellu de su sec. XIII. A 1.500 metros subra su mare, est su castellu pius  in altu de Europa.
## Àteros progetos
Diana di l'Alba

** Diana di l'Alba** est un gruppu de cantu de Bastia in Còssiga, chi est istadu criatu in su 1978 dae Antonu Marielli, Ghjuvan Francescu Sicurani e i sos frades Ghjuvan Ghjacumu  e Cristanu Andreani. Sos cumponentes de su gruppu, in totu, sunu 11.

## Discografia
**Diana Di L'Alba
*Donna Dea
*Pueta
*Sumenti D'Acqua
*Da musicà la vita**

## Agganzos dae fora
* Su situ uffitzciale de i su gruppu
* Sintineddi - Diana di l'alba 
* - Diana di l'Alba Musique sans frontieres
Sardinia (Ohio)

**Sardinia** est su nomene de una bidda de s'istadu americanu de s' Ohio.

In su censimentu de su 2000, aìat una populatzione de 862 abitantes. Su nomene derivat dae s'isula de Sardigna.
San Michele di Salvenero

Sa creja **San Michele de Salvenero**, Piaghe (SS), est una creja romanica fraigada dae sos mòngios Vallombrosanos, fundados in Toscana in su 1015 dae santu Giuanne Gualberto. Primu aposentamentu issoro in Sardigna s' abbatzia de Santu Michele di Plaiano in Tàtari. Fraigada cun pedra bianca intercalada cun filares de pedra vulanica niedda.
Manoppello

Manoppello. Burgu, in provintzia de Pescara in sa zona de su Parcu Notzionale de la Maiella. Unu pagu fora de sa bidda su Santuariu del Volto Santo,  cun un'immagine de sa Cara de Cristu, meda venerada,visitada dae Paba Benedetto XVI su 2006.
Giuseppe Puglisi

**Giuseppe Puglisi** (Palermo, 15 de cabidanni 1937 – Palermo, 15 de cabidanni 1993) est istadu unu preideru de sa Diotzesi de Palermo. In Palermo aiat organizadu su Centru "Padre Nostro, pro su ricuperu de giovanos reclutados dae sa criminalidade. Est istadu bocchidu da sa mafia su 15 de cabidanni 1993.
Carlo Carretto

**Carlo Carretto** (Alessandria, 2 aprile 1910 – Spello, 4 ottobre 1988) "Piccolo Fratello di Gesù" at sighidu s'ideale  de vida de Charles de Foucaul in sa preghiera e silentziu. Iscrittore de liberos ispirituales. Est mortu su 4 santuaine 1988.
Scientology

**Scientology** est unu movimentu fundadu dae Lafayette Ronald Hubbard (1911-1986) in California in su 1954  (*Church of Scientology*). Hubbard at tentu una vida movimentada ( cun sas feminas pro tres matrimonios, e cun sas autoridades inglesas chi ant espulsu isse e sos seguaces dae s'Inghilterra e puru in Frantza, cundennadu pro truffa. Scientology est una dottrina “sincretista” derivada dae diversas religiones,  e filosofias e definida:” scientzia de sa salude ispirituale e mentale”. Tzertos divos de Hollywood faghent parte de Scientology.
Rezu Emìlia

**Rezu in s'Emìlia** (in s'impreu informale Rezu Emìlia, **Reggio Emilia** in Italianu; **Rèš** in rezanu; *Regium Lepidi* in latinu) est una comuna italiana de 172.317 abitadores, cabitale de sa provìntzia numenale in Emìlia-Romanna. Est sa de bator biddas de sa rezione pro nùmeru de bividores e sa de 22 in Itàlia.

Nàschida a longu de sa Bia Emìlia de orìzine romana e chi aunit, oe che tando, sa tzidade de Praghèntzia a sa tzidade de Rìmini, Rezu Emìlia si podet onorare de su narrativu de *Tzidade de su Tricolore*, sende chi sa bandera italiana, a ispiradura de sos istandartos de sa Repùbriga Tzispadana, fiat nàschida e fiat istada ispònnida pro sa primera bia in custa tzidade su 7 de ghennarzu de 1797.

S'istandartu l'aiant ispònnidu in Sala de su Tricolore milliseteghentesca de sa domo comunale tzitadina, in su matessi salone chi oe istranzat sas audièntzias de su cussizu comunale de Rezu Emìlia.
## Àteros progetos
Cant de la Sibil·la

**El Cant de la Sibil·la** est unu cantu liturgicu gregorianu e sas peraulas chi lu cumponene descriene s'Apocalissia, benit cantadu in sas chejas de Majorca in sas Isolas Baleares in Ispagna e in s'Alighera in Sardigna. Dae su 16 de santandrìa de su 2010 est istadu dichiaradu patrimoniu de s'Umanidade.
Sabaudia

**Sabaudia** est una comuna italiana de 19.287 abitadores ubigada in sa rezione de su Làtziu, cuncretamente in sa provìntzia de Latina. Est una de sas biddas fundadas in s'èpoga fassista, cuncretamente su 5 de austu de 1933, e inagurada su 15 de abrile de 1935. 

## Geografia
S'agatat in su coro de sas Tolas Pontinas, a unos 90 km. dae Roma e a 25 dae Latina. Su territòriu comunale suo parisincu est caraterizadu dae su litorale de dunas arenosas, dae zonas litosas (chi una die formaiant parte de sa "serva de Terracina) e dae una filera de zonas ùmedas protèghidas e dae tres lagos costerencos: su lagu de Sabaudia (o de Paola), su lagu dei Monaci e su lagu de Caprolace. Una parte importante de su territòriu comunale est custituìda de su 1934 dae su Parcu nassionale de su Circeo.
Limba isvedesa

S**'isvedesu** est una limba chi pertenet a su sutagrupu nòrdigu de sas limbas alemànigas: sas àteras limbas printzipales de custu sutagrupu sunt su danesu e su norueghesu, ambos meda assimizadores a s'isvedesu, e s'israndesu, prus arcàigu e allargadu. S'isvedesu est faeddadu in su mundu dae unos deghe milliones de pessones: in prus de esser sa limba ufissiale de su Rennu de Isvètzia, est allegadu dae una minòria in Finlàndia, mescamente a longu de sa costera e in sas Isulas Aland.
Amtrak

**Amtrak** est su nùmene de sa cumpanzia ferruviària printzipale de sos Istados Aunidos de Amèriga. 

Est chistione de sotziedade privada chi tenet sa sea sua in Washington. Amtrak aiat cumintzadu s'atividade sua s'1 de maju de 1971. Sa retza sua est ispainada e efissiente, totalizende 34.000 chilòmetros, mancari siat eletrifigada petzi in parte mìnima. Belle chi su trenu in sos IAA siat semper istadu prus pagu impreadu a petus de sa betura, su postale e s'aparèchiu, e in prus apat semper tentu unu costu elevadu (prus chi totu in cumparadura cun su de su postale), in sos ùrtimos deghe annos su tràfigu de passizeri at rezistradu un'aumentu sensìbile. Amtrak impreat in s'atualidade prus de 20.000 pessones. Onzi die, tzìrculant prus de 300 trenos Amtrak, a belotzidades finas a 240 km. s'ora, aunende prus de 500 destinos in 46 istados e tres provìntzias canadesas.

In s'annu cumertziale de su 2012, Amtrak at trasportadu finas a como unu nùmeru primadu de passizeris, 31,2 milliones, logrende un'intrada de 2.020 milliones de dòllaros IAA. In mesu de s'àteru, Amtrak si notat pro sa sintzillesa e s'efissièntzia de su cuntrollu de sos billetes: cando s'averiguadore cuntrollat su tìtulu de biazu, intregat a su passizeri unu carteddigheddu adesivu a apicare a su seidorzu: in custa manera, sos cuntrolladores chi colant prus a tardu zai ischint chi su billete est istadu averiguadu e non tenent bisonzu de pregontare a su biazadore si su billete zai siat istadu cuntrolladu, comente acontessit in àteros paìsos, Sardinna incrùdida. In Noa Iorcu, sas cumponiduras AMTRAK impreant sa Penn Station, situada zustu intro de bidda.
Pavia

**Pavia** est una tzittade de sa Lombardia de 70.000 abitantes, est su capoluogo de sa provintzia omonima e affacca a su Ticinu. Mercadu importante de produttos agricolos e de bestiamine. Industrias metalmeccanicas, tessiles, chimicas e alimentares. Istoria: tzittade importante fintzas dae epoca romana, cun su nomene de Ticinum. Derruta dae sos Unnos. Conchistada dae sos Bizantinos e a poi dae sos longobardos che nde ant fattu sa capitale de su su Regnu de Italia, lende su nomene de Papìa. In su 1360 passa sutta sos Visconti de Milanu. Affaca a Pavia , su frealzu de su 1525 una importante battaglia tra Frantziscu I de Frantza e Carlu V. Su 1700 est passada sutta diversas dominatziones: austriacos, frantzesos, ispagnolos. In su 1814 fuit de nou sutta a sos austriacos e in su 1849 fuit unida a su regnu de Sardigna. Tzittade ricca de monumentos, palattos, turres, crejas. Sa Certosa de Pavia, fundada in su 1396, ispettaculare su fraigu cun partes fraigadas in varia spocas. Oberas d'artes numerosas: quadros de Borgognone (sa fine de su 1400) de Perugino, de Guercino, e D. Crespi. Unu chiostro e “vetrate” de valore. Basilica de San Michele Maggiore: fraigu magnificu de istile romanicu lombardu (XI -XII sec.) inue sun istados coronados divescios res de su Regnu de Italia (Federico Barbarossa in su 1155). Ispantosa sa fatzada cun tres partales comente tre sun sas navadas. Una cupula, s'abside, e una cripta sutta s'altare, obera de sa fine de su 1300. Basilica de San Pietro in Ciel d'Oro, cun restos antigos de su VI seculu. A s'ala de fora decorada cun maiolicas. Sa creja attuale est unu fraigu romanicu in mattones, a tres navads, cun abside e cripta inue s'agatada su monumentu funebre de Severino Boezio ministru de Teodoricu e dae issu fattu bocchire in su 525. Pavia tenet una Univesidade de sas pius antigas de sa penisola, fundada in su 1361. Tzertos importantes personagios sun istados alunnos o professores: Gerolamo Saccheri, Lazzaro Spallanzani, Alessandro Volta, Ruggero G. Boscovich, Carlo Rubbia, Premiu Nobel. Paret, comente alunnu Cristoforo Colombo.
Non credentes

Sos **non-credentes** sunt sos chi non credent in peruna religione, non nde l'importat nudda de sa religione, non li piaghet sa religione o sunt contr'a sa religione. Cando rifiutan sa fide religiosa los podimus mutire fintzas àteos, agnòsticos, ignòsticos, non-teistas, non religiosos o umanistas làicos. Cando non nde l'importat nudda de sa religione los podimus mutire apateistas. Cando sun contr'a sa religione los podimus mutire anticlericales o anti-teistas.

Sas istatìsticas naran chi prus de su 16% de totu sa zente de su mundu (1,1 miliardos de pessones) sunt "non-credentes", ponende paris sos chi naran de esser agnòsticos, àteos, laicistas e sas pessones chi risponden  "nudda" o "perunu issèperu religiosu" cando lis dimandant cale est sa religione issoro. 
In sa realtade, podimus pessare chi su nùmeru de sos non-credentes in totu su mundu siat prus mannu meda, ca b'at zente meda chi risultat cristiana petzi ca l'an batizada a minore, ma a mannos non bi credent prus.

## Demografia

Sas tabellas chi sichin ponent in òrdine sos istados, comintzande dae sos istados in ue  bi sunt prus non-credentes a sos in ue bi nd'at prus pacos.

## Riferimentos
Universidade Estadual de Feira de Santana

Sa **Universidade Estadual de Feira de Santana**, jamada comunemente **UEFS**, est una universidade cun sa sede in Feira de Santana, in Bahia, in so Brasile. 

S'universidade fit istada fundada in su 1976.
Universidade Federal de Minas Gerais

Sa **Universidade Estadual de Minas Gerais**, jamada comunemente **UFMG** o solu **Universidade Federal**, est una universidade cun sa sede in Belo Horizonte, in Minas Gerais, in so Brasile. 

S'universidade fit istada fundada in su 1927.
Lògica

Sa **lògica** est sa iscièntzia chi tene pro progetu s'istudiu de sa valididade et s'articulatzione de unu discorsu pro cussu chi cuncernat sas inferentzias sua - in particulare deduttivas.

## Temas Correlados
* Lògica matematica
** George Boole
** Gottlob Frege
** Lògica furmale
** Operatore logicu
** Lògica booleana
** Lògica trascendentale
** Lògica intuizionista
** Lògica predicativa
* Lògica descrittiva
* Lògica fuzzy
Simon & Garfunkel

**Simon & Garfunkel** sunt istados unu duo musigale ameriganu formadu dae Paul Simon su cantautore e Art Garfunkel su cantadore. Ambos aiant custituìdu su grupu Tom & Jerry in 1957 e aiant tentu su primu èsitu issoro con sa fasca "Hey, Schoolgirl". Comente Simon & Garfunkel, su duo aiat logradu numenada in su 1965, mescamente gràssias a s'individuale truncaràdios "The Sound of Silence". 

Sa mùsiga issoro fiat istada impreada de banda sonora in sa pellìcula famada "S'indutoradu" (1967) cun Dustin Hoffman e Annie Bancroft, faghende-los galu prus cunnotos a su pùbrigu.
Lagu Omodeu

Su **lagu Omodeu** est unu lagu artifitziale de sa Sardinna. S’agatat in sa provìntzia de Aristanis, in sa sutarezione istòriga de su Barigadu. Est formadu dae s’arressu de su riu Tirsu a mèdiu de unu tancadorzu postu in su territòriu de sa comuna de Busachi. S’alabatu ìdrigu zughet su nùmene de Angelo Omodeo, s’inzineri chi si fiat ocupadu de sa prozetadura de su primu tancadorzu, chi s’agataiat a probe de Ulài Tirsu e como resurtat atzuvada partiarmente dae sas abas de s’imbasu nou. Su lagu tenet una superfìtzie de 29,37 chilòmetros cuadrados, una profundidade màssima de 59,55 metros e una profundidade mìnima de 12,13 metros.
Karaganda

**Karaganda**o **Qaraghandy** (in kazacu: **Қарағанды**/Qarağandı [qɑɾɑˈʁɑndə) est una tzittade de sa Repubblica de Kazakistan, in sa zona orientale, ricca de carvone. Affacca a custa tzittade b'est istadu unu de sos tzentros pius mannos de lager sovieticos connottu comente *Karlag* ( 26 campos, po 250 km2 de superficie, inue sun istados recuidos 1.500.000 deportados: de issos 500.000 bocchidos inn diversas maneras).
## Àteros progetos
Restorante

Unu **restorante** (dae su frantzesu: *restaurant*) est un’istrutura edilìtzia in ue si servint màndigos e bufaduras bariadas, a cunsumire in s’istabilimentu. Su tèrmine cuguzat una gamma basta a beru de atividades cumertziales e numerosos tipos de coghina. 

A bias, sos restorantes formant parte de unu cumparis prus mannu, a s’avesu un’hotel, e in su casu naradu sos ambientes pro sa restoradura sunt cuntzìbidos pro esser impreados dae bandas de sos istranzos, peroe fitianu sunt abertos finas a crientes de foras.
Limba matzedònia

Sa **limba matzedònia** est un'idioma isravu faeddadu a dies de oe dae unos duos milliones de pessones, mescamente in sa Matzedònia de su Norte atuale, cun minorias minores in sos paìsos a curtzu e unu disterru bastante cussideràbile in nassiones che Alemània, Isvìtzera, IAA, eac. 

Est meda assimizadore a su bùrgaru: ambas limbas sunt sas ùnigas de orìzine israva chi non tenent degrinaduras e possuent s'artìgulu determinadu, chi si ponet a s'agabu de sa paraula (pro narrer: "kniga", libru, "knigata", su libru). Su matzedòniu est una limba zòvana: difatis, est petzi dae a inghìriu de su 1940 chi tenet un'istandard recunnotu e una literadura rica e sighida. 

In Itàlia continentale bivit una comunidade matzedònia bastante notàbile, mescamente in tzidades che Trebisu, Bissèntzia e Praghèntzia (in custa ùrtima, sos emigradores apròghilant prus chi totu dae sa zona de Strumica, una bidda de su suddu-estu de sa Matzedònia de su Norte), cando chi sa presèntzia de matzedònios in Sardinna est, pro su mamentu, iscassa.
Chiassu

**Chiassu** (***Ciass*** in dialetu ticinesu, *Pias* in tedescu) est una bidda isvìtzera ubigada in su Cantone Tessinu, in pinna de sa làcana cun s’Itàlia e a prus pagu de tres chilometros dae su tzentru de Comu. 

In su 1976, sa comuna de Chiassu at ingrustadu sa de Pedrinate e a dies de oe contat cun unos 9.000 abitadores in totale. Est sa comuna prus meriesa de s’Isvìtzera e est istassione de làcana chirru a s’Itàlia cun ischerriadorzu. 

S’istassione de sos trenos s’agatat pratigamente in sa frontera, essende dae s’intrada printzipale bastat a cursare unos chentu metros a pee pro nche sizire sa duana. B’at su prozetu de un’istassione internassionale Comu-Chiassu.
Elia Angelo Dalla Costa

**Elia Angelo Dalla Costa** (1872 – 1961), piscamu de Firenze e cardinale. Reconnottu comente “Giusto tra le Nazioni” dae su Museu de s'Olocaustu, Yad Vashem, de Gerusalemme (santandria 2012) po aere aggiuadu e salvadu paritzos ebreos durante s'occupatzione nazista de s'Italia.
Jan Vermeer

Jan Vermeer (1632- 1675), pintore olandesu. Sas pinturas suas mustrant colores caldos e paret che eppat leadu dae s'iscola de Rembrant. Pintore meticulosu. Oberas:

Cristo in casa di Marta e Maria (1654-55) Edimburgo.
Santa Prassede con il crocifisso
Donna con Brocca (16664-65).New York
Allegoria della fede (1671-74)
 Pesatrice di perle (1664).
Stradina di Delft (1657-58). Amsterdam
La ricamatrice (1669).
la lattaia (1659). Amsterdam
Ragazza che legge una lettera davanti a una finestra (1657).
La ragazza con l'orecchino di perla  (1665).
Donna con una  bilancia (1664 ) Washington
Assòtziu sardu "Gràssia Deledda" - Parma

S'assòtziu sardu "Gràssia Deledda" est una sodalia sarda faghende parte de sa FASI chi est formada mescamente dae sardos disterrados a Parma e a fùrriu, peroe finas dae bastantes logales interessados a sa Sardinna e a sa curtura sua, chi tenet sa sea in sa bidda emiliana in s'aderetu de Strada Baganzola nr. 7, ubigada in sa prima periferia parmesa, in sa zona nordu-otzidentale de sa bidda. S'assòtziu est istranzadu in intro de unu dominarieddu cun duas prantas in colore grogu, ch'istranzat finas sa sea de una partzidura perifèriga de s'ABIS. S'assòtziu "Gràssia Deledda" s'agatat a pee pranu e est cumpostu dae unu tzillereddu, una sala manna, una bibriutega minore e una coghina. Faghent unos doighi annos chi s'assòtziu s'agatat inoghe: in antis fiat in viale Piacenza, a inghìriu de unu chilòmetru de distàntzia, prus chirru a su tzentru. Su presidente de s'assòtziu est Antoni Gonàriu Pirisi, unu sichiàtrigu sarulesu chi zai dae annos est aposentadu in continente. Ateros membros de cabale sunt Paschedda Pira, Lisandru Cartzedda, Sarvadore Marche, Zosepe Mesina, Urzeni Cau, gasi comente Miale Santu Pedru su limbista. S'assòtziu est meda ativu in s'afortimentu de sa limba e de sa curtura sardas, e amàniat fitianu eventos de zenia bariada. Pro su chi pertocat sas oras de funtzionamentu, sa sodalia est normarmente aberta sos sàbados a sero dae sas sete e sas domìnigas a manzanu, dae sas noe finas a s'una. Pro arribare a su tzìrculu dae s'istassione de sos trenos, faghet bisonzu su postale nr. 6, chi cheret leadu dae sa segunda pèndida a manu dereta essende dae s'istassione, cando chi unu tassì costat dae chimbe a ses euros. Su pabiru de s'assòtziu pro un'annu costat 15 euros.
Aeroportu Internatzionale de Phu Quoc

**Aeroporto Internatzionale de Phu Quoc** (*Sân bay quốc tế Phú Quốc*) este una aeroporto de su comune Phu Quoc, sa capitale e sa tzitade pius populada de Kien Giang s'Vietnam. Sân bay quốc tế Phú Quốc este una frazione de Dương To, est a 7km dae Duong Donge a 2200 km dae Hanoi. Sân bay quốc tế Phú Quốc est istada fundada dae su guvernu vietnamu in sos annos 2012.
Ronald Reagan

**Ronald Wilson Reagan** (Tampico, Illinois, 06/02/1.911-Bel-Air, Califòrnia, 05/06/2.004) est istadu su de 40 Presidentes de sos Istados Aunidos (1.981-89). Cun anteriordade, fiat istadu su de 33 Gubernadores de sa Califòrnia (1.967-75), gasi comente un’atore de su ràdiu de su tzine e de sa telebisura. 

Cunforme a sos sondazos, est cussideradu comente unu de sos mezus presidentes ameriganos de s’istòria, cun su mèritu de aer zeneradu una renàschida ideolòziga de sa dereta polìtiga amerigana.
Dinka

Sos **dinka** sunu una popolatzione africana de su Sudan de su Sud chi ant tentu s'indipendentzia  in triulas 2011 a poi de una gherra civile durada annos meda  cun su Sudan de su Nord. Sunu pastore-gherreris, in una terra arida e paga abba chi limitant s'agricoltura.
Trenu

Su **trenu** est unu mèdiu de trasportu formadu dae diferentes vagones chi sunt ingantzados intre issos e istrisinados subra de roderas dae una locumotora. In su 1804, sa prima locumotora, fraigada dae Richard Trevithick s'ingresu, trasportat 10 t. de ferru e 70 pessones pro 15 chilòmetros. Su caminu de ferru fiat nàschidu in Inghirterra in su 1.830, con s'inaguradura de una lìnia intre Liverpool e Manchester, in ue in 1835 si fiat sizida pro sa prima bia sa belotzidade de 100 km/h. S'istòria de sos trenos est marcada dae un'isvilupu istraordinàriu de sas retzas de bias ferrada in Europa e in sos Istados Aunidos in su de XIX sèculu e dae una busca costante de una belotzidade prus elevada. In 1846, sa locumotora Crampton est a tretu de remurcare trenos de 65 t. a 120 km/h. In su 1938, sa Pacific sùperat su primadu de belotzidade cun trassione a papore e nche sizit 220 chilòmetros s'ora, in sa conca de una cumponidura de 244 t. In s'atualidade, s'eletritzidade sustituet su papore e sa currera pro sa belotzidade bidet afrontende-si su Shinkansen e su Tokaido zaponesos, s'ICE alemannu e su TGV frantzesu (chi ostentat unu recordu de prus de 500 km/h), trenos in ue predòminant in sa matessi medida sa seguràntzia e sa comodidade de sos biazeris.
Fabio Felline

**Fabio Felline** (Turinu, 29 de martzu 1990) est unu tzicrista camineri italianu. Est profissionale dae su 2010. 

## Carrera
A pustis de annos de bintòrias sighidas intre sos piseddos, porfiat un’istajone ebia in mesu de sos Amadores Elita/Suta-de-23 e colat a profissionale a su cumintzu de su 2010 cun sa Footon-Servetto. In su matessi annu, binchit duas tapas e sa crassifigadura finale de su Tzircùitu de Lorena. A pustis de agabare su de deghe in su Prèmiu E3 de sas Frandras, partètzipat a sa Furriada de Romandia, arribende su de chimbe in sa crassifigadura de sos zòvanos, e a su Tour de France, retirende-si a s’agabu de sa de otu tapas pro neghe de una ruta.

In su 2011, porfiat pro sa Geox e lograt in bolada sa tapa de Bressa in su Brixia Tour.

Pro su 2012, sinzat unu cuntratu cun s’echipa Androni Giocattoli-Venezuela: su primu èsitu cun sa montura noa arribat in abrile, in sa Furriada de s’Apenninu. Leat parte a sa Furriada a Itàlia de 2012, otenende su de duos logos in sa de noe etapas dae San Giorgio al Sannio a Frosinone. In triulas, est cumbocadu dae Bettini su C.T. pro una cuntzentradura de tres dies in Levico Terme, dae su 19 a su 21, cun sa finalidade de s’amaniare pro sos zogos olìmpigos e su mundiale. Sende gasi, a s’agabu no est isseberadu in su selessionadu italianu de s’olimpìada. In cabudanni, binchet su Memoriale Pantani. Est cumbocadu pro sa currera de sos Suta-de-23 de su campionadu mundiale in Olanda, peroe a dolu mannu non resessit a si cullocare intre sos primos. Lu cussìderant unu de sos zòvanos prus impromintidores de su tzicrismu italianu.

In s'istajone de 2013, Felline at logradu sa prima sua bintòria in sa prima mesuetapa de sa Chida Coppi & Bartali, curta su 20 de martzu cun moida e arribada in Gatteo a Mare (Rìmini).

Sa Furriada de Itàlia de 2013 est istada grobarmente positiva pro Felline, mancari non siat resèssidu a lograre peruna bintòria de tapa, belle chi nde siat coladu a curtzu una pariga de bias.

In su mese de làmpadas, Fabio Felline at logradu in su fotofinish sa de duas etapas de sa Furriada de Isrovènia.

In su mese de austu, Felline at sinzadu unu cuntratu cun Trek, liderada dae Fabian Cancellara s'isvìtzeru, chi at a esser s'echipa sua moende cun annoas. S'ùrtima die de su mese, s'est cullocadu in su de sete logos in su Memorial Pantani, chi antiannu l'aiat bidu binchende.

Su 2014 est un'annu malassortadu pro Fabio, che pro neghe de sas cundissiones suas fìsigas imperfetas non resessit a lograre peruna bintòria e si devet cuntentare cun unos cantos cullocamentos.

Fabio Felline custumat amaniare onzi annu in atonzu, a pustis de s'agabu de s'istajone cumpetitiva, sa "Fellinata", una pedalada tzicroturìstiga a fùrriu de Turinu, a sa cale podent leare parte totu sos chi lu disizent.
Aparèchiu

Un’**aparèchiu** (naradu finas **aeroplanu** o **arioplanu**) est unu veìculu cun alas, prus pesadu chi s’àera, chi bolat zenerarmente propursadu dae unu o prus motores e s’impreat pro su trasportu aviàtigu. 

## Istòria
In su 1783, Pilatre de Rozier e su marchesu de Arlandes fiant resèssidos a bolare gràssias a su globu de àera caente de sos frades Montgolfier. Cun un’ispètzia de pranadore, Lillenthal su tedescu aiat realizadu prus de 2.000 bolos moende cun su 1890. Sende gasi, su primu òmine chi fiat resèssidu a decollare dae su solu – 20 cm. pro 50 m. – a bordu de unu beìculu motorizadu (s’Eolo) fiat istadu Clement Ader in su 1890. 

Orville Wright aiat fatu bolare unu beìculu pro 285 m. in tempus de 59 s. Posteriormente, sos obos si fiant sutzèdidos in manera ininterròmpida, in forma de primados de artària, de belotzidade e de distàntzia. Gasi, in su 1910 si fiant sizidos sos 1.000 m. de artitùdine e sos 100 km/h. Louis Bienot su frantzesu fiant resèssidu a realizare sa prima rugrada de su Canale de sa Màniga in su 1909 e Charles Lindbergh s’istadunidesu aiat unidu pro sa prima bia Noa Iorcu cun Parizi in su 1927.

Dae tanto, s'èssere umanu aiat utilizadu s’aparèchiu cun finalidades militares (su Messerschmitt tedescu contra a su Spitfire britànnigu in tempus de sa segunda gherra mundiale) o cumertziales (aparèchios de distàntzia mediana e longa), e li dat formas meda diferentes (idrobolarzu, elimòbile, supersònigu, eac.).
Limba ungheresa

Sa **limba ungheresa** pertenet a su grupu de sas limbas ugrofìnnigas, chi a dies de oe incruet, in prus de su mazaru, petzi su finlandesu e s’estonianu, bastante assimizadores intre sese, peroe diferentes meda dae s’ungheresu. Est faeddada dae unos 15 milliones de pessones in totale: 11 in sa Repùbriga Ungheresa, 2 in sos paìsos probianos (Rumania, Ucraìna, Isrovàchia, Sèrbia, Croàtzia e, meda pagu, Àustria), in sas reziones istorigamente ungheresas, e sos 2 abarradores ispartzinados peri su mundu, cun comunidades importantes in sos IAA, su Cànada e s’Austràlia. S’ungheresu est una limba gasi narada agrutinadora, su chi cheret narrer chi una paraula ebia podet cuntenner diferentes partes de s’allega a mèdiu de s’impreu de prefissos e sufissos (is.: “városomban” = “in sa tzidade mea”). Su tèrmine “agrutinadore” si referet a unu tipu de limbas, no a una famìlia o a unu grupu. Sunt agrutinadores, pro narrer, finas su bascu e su turcu, chi non tenent peruna relassione limbìstiga cun s’ungheresu. In realidade, unos cantos limbistas no iscruent chi sos idiomas agrutinadores podant aer tentu un’orìzine comuna: peroe si gasi est istadu, est acontèssidu tempus gasi in palas, chi a dies de oe est impossìbile a demustrare custa orìzine.
Caminos de Ferru de sa Sardinna

Sos **caminos de ferru de sa Sardinna**, cunnotos finas cun s’abreviadura de CfS e, dae su 2.008, cun sa resone sotziale de IRST Zestione Fds, fiat una sotziedade pùbriga chi operaiat in su trasportu pùbrigu ferruviàriu e caminale in Sardinna. In particulare, s’impresa zestionaiat sa retza ferruviària de ladària minimada de s’ìsula e sos duos metrotrambios de Tàtari e Casteddu. Dae su 2.010, est istada agrustada cumpretamente a intro de s’IRST. Su servìtziu ferruviàriu de sa CfS fiat amaniadu in 3 cumpartzimentos, onzi unu cun sa deretura de unu de sos tres arrogos ferruviàrios de sa sotziedade: - su cumpartzimentu de Casteddu, cun sa sea sua in Pauli, chi cuntrollaiat sos arrogos Casteddu-Ìsili, Mandas-Arbatassa e Ìsili-Sòrgonu (sos ùrtimos duos, dae su 1.997, fiant ativos petzi comente caminos de ferru turìstigos de su Trenigheddu Birde); - su cumpartzimentu de Macumere, chi cuntrollaiat sas lìnias Macumere-Nùgoru e Macumere-Bosa Marina (custa ùrtima, dae su 1.997, fiat aberta ebia a su servìtziu turìstigu de su Trenigheddu Birde); - su cumpartzimentu de Tàtari, chi cuntrollaiat sas lìnias Tàtari-S’Alighera, Tàtari-Sossu e Tàtari-Tèmpiu-Palau (custa ùrtima, dae su 1.997, fiat ativa petzi comente lìnia turìstiga in s’arrogu dae Nugurbi a Palau, cando chi su servìtziu de trasportu pùbrigu fiat abarradu operativu petzi intre Tàtari e Nugurbi). S’intzidente prus grae in s’istòria de sas CfS fiat acontèssidu su 15 de làmpadas de 2.007, intre s’automotora ADe 96 e su locomotore LDe 602, a probe de Macumere. S’automotora, moida a sas 6:24 pro isvilupare sa relassione de passizeris intre Nùgoru e Macumere, diat aer dèvidu agrugare in Bortigale unu trenu ispetziale pro su trasportu de operarzos a unu fraigadorzu. Su trenu ispetziale at inghitzadu sa bia ùniga, iscudende in manera frontale a cosa de s'automotora in Bìrori, in sa deretura de Bortigale. S’intzidente aiat causadu tres mortos e ses fertos graes. In prus de su servìtziu ferruviàriu, sa CfS zestionaiat finas unu servìtziu postalencu, chi pertocaiat su bonu de s’ìsula. In mesu de sos diferentes servìtzios, si podet amentare: s’urbanu in S’Alighera, su sutaurbanu intre S’Alighera, s’abioportu Costera de su Coraddu e Fertìlia, s’urbanu in Macumere, su sutaurbanu intre Casteddu e su biddarzu universidàriu e s’interurbanu in belle totu sas leadas de s’ìsula. Sos trazetos narados como sunt zestionados dae s’IRST.
Lagu Balaton

Su **Lagu Balaton** (naradu finas *Mare Mazaru*, s’Ungheria non tenet essidas a su mare) est su prus mannu de s’Europa tzentrale. 

Cun sa superfìtzie sua de 596 km2, est prus istèrridu chi su Garda e su Mazore cussiderados paris. Est s’alabatu laghencu prus mannu de totu s’Europa tzentru-otzidentale, superiore petzi de pagu a su Lagu de Zinebra (581 km2) e de Costàntzia (538 m2). Longu 77 km. e ladu dae 3 a 14, sa profundidade sua mèdia est de unos 3 m., sizende su balore màssimu (12 m.) in su gasi naradu *Putzu de Tihany*, a probe de sa mesìsula numenale. Su Lagu Balaton, paris cun Budapestu e s’ìssia de su Danùbiu, rapresentat s’atrativu turìstigu prus importante de s’Ungheria e, in su matessi tempus, un’elementu determinadore in su paisazu transdanubianu. Est apressiadu pro sas prajas, su crima, sas mitzas termales, sos binos, sos monumentos de arte e, prus chi totu, pro sa bellesa de su paisazu.
Nicolae Ceausescu

**Nicolae Ceaușescu** (Scornicești 26 de ghennàrgiu 1918 - Târgoviște 25 de nadale 1989) est istadu unu ditadore comunista rumenu chi at gubernadu in manera totalidària su paìsu dae su 1965, addaghi fiat istadu numenalizadu dae su cumitadu tzentrale de su partidu, finas a sa ruta sua in su 1989. 

Mancari Ceaușescu no apat cuntzèdidu mai nudda in matèria de liberdades tziviles, sa zestione sua econòmiga fiat istada caraterizada dae prosperidade relativa in sos primos deghe annos de su rezìmene suo, gasi comente dae una postura moderada in su terrinu internassionale, gràssias a sa cale si fiat balanzadu sos favores de numerosos gubernos otzidentales. 

Sende gasi, in sos annos otanta nche fiant essidos a pizos de aba totu sos iscunsertos de sa ditadura sua, cun sufrimentos de non poder narrer pro sa pobuladura, custa bia finas de creze econòmiga. In particulare, sos ùrtimos chimbe annos cun Ceaușescu in su podere fiant istados particularmente tostos pro sos rumenos: su tiranu, pro pagare su dèbitu isternu, isportaiat belle totu sas siendas alimentares, cun sa cunseghèntzia chi sas butegas fiant azomài boidas e sa pobuladura patiat su fàmine; in sos mezus casos, sos rumenos fiant custrìnghidos a coas longas in dae in antis de sas butegas pro poder comporare su mìnimu pretzisu pro subrabiver. 

In prus de custu, su rezìmene de Ceaușescu si fiat fatu galu prus repressivu: petzi pro fontomare carchi cosa, unu nassionale rumenu non fiat lìberu de tenner relassiones cun istranzos, e pro andare a bisitare un’amigu arribende dae un’àteru paìsu chi fiat internadu in s’ispidale teniat bisonzu de sa dimanda ufissiale de s’impreadore suo inche sa polima e fiat netzessàriu unu permissu foras male pro possuer una màchina de iscrier. E finas sas minorias ètnigas, che s’ungheresa (rapresentende a inghìriu de su 7% de sa pobuladura), fiant sutapostas a repressura forte, sena chi lis èsseret prus garantidu su deretu de impreare sa limba issoro. 

In 1987, una rebellia in sa tzidade de Brașov fiat istada sufogada sambenosamente dae Ceaușescu. Sende gasi, cun s’istrampada de su comunismu in totu s’Europa, sa sorte de su tiranu oramài fiat de non poder evitare: in su nadale de su 1989, una rebellia pobulare fiat fuìda in Timișoara e si fiat istèrrida a totu su paìsu. 

Sa rebolussione fiat istada arrimada belle deretu dae s’armada; in pagas dies, su rezìmene de Ceaușescu nche fiat rutu, a pustis de dassare unas 60.000 bìtimas. Su tìranu e muzere sua, galu prus intransighidora e fanàtiga, fiant istados detènnidos e fusilados. Pro sa Rumania fiat agabadu un’amutadore. 

Ceaușescu est amentadu comente unu de sos ditadores prus brutales e sambenosos de s’istòria.

Categoria: Ditadores
Pupo

**Pupo** est su nùmene artìstigu de **Enzo Ghinazzi** (Ponticino, Aretzu, 1955-) est unu cantadore e presentadore italianu. 

De famìlia modesta, cun su babu posteri e sa mama mere de domo, s'interessat a su cantu e a sa mùsiga zai dae su tempus prus minore, retzende su paranùmene de Pupo zai in sa pitzinnia, e binchende paritzos cuncursos cantales. A pustis de isvilupare traballos che bendidore de lissia o rapresentadore de discos, resessit a grabare su primu 45-furriadas suo in su 1975, "Ti scriverò", cantone chi faeddat de unu piseddu chi moet a sordadare e si ponet a coro de s'amorada sua, unu discu coladu prus a prestu sena bidu.
Tzìrculu Sardu "Su Nuraghe" de Biella

Su **Tzìrculu Curturale Sardu “Su Nuraghe” de Biella**, membru de sa F.A.S.I., Federadura de sos Assòtzios Sardos in Itàlia, est nàschidu in su 1978, sende fundadu ufissiarmente peri s’atu de Paolo Tavolaccini su notàriu nr. 81679/2953 de su 24 de abrile de 1979. In tres dègadas de atividade, su tzìrculu s’est cunsagradu a s’agrustamentu de sos addae de seimiza (intre sos cales duamiza e batorchentos nadios) sardos aposentados in su de Biella, a mèdiu de campannas de solidariedade e de partetzipadura umana. Su presidente atuale est Batista Saiu.
Francu Udella

**Francu Udella** (Casteddu, 25 de frearzu de 1947) est unu puzile antigu sardu.

Aiat tentu una carrera longa e òtima intre sos amadores, in ue fiat abarradu finas a s'agabu de su 1972, a pustis de rapresentare s'Itàlia, in su matessi annu, in sos Zogos Olìmpigos de Mònagu de Bavària in sa categoria de sos pesos musca. In su 1968, aiat leadu parte a sos Zogos de Tzidade de su Mèssigu in sos pesos musca, in onzi manera ambas partetzipaduras fiant terminadas in sas primas rundas. Fiat istadu prus bias campione italianu e aiat bestidu 38 bias sa màllia asula. Aiat cuncruìdu sa carrera amadoriale cun 140 bintòrias subra de 147 addòvios disputados.

Pustis coladu a su profissionalismu a sos 25 annos, relativamente a tardu, aiat cumbatidu pro 18 bias in 2 annos e, su 20 de triulas de 1974, aiat tentu s'oportunidade de lograre su tìtulu mundiale WBC, peroe in Lignano Sabbiadoro fiat istadu derrotadu pro KO in sa de deghe pasias dae Betulio González su campione benetzuelanu. Belle gasi, tres meses a pustis ebia, non si nche fiat dassadu fuìre sa possibilidade de si fagher campione europeu, derrotende in Milanu a Pedro Molledo s'ispannolu pro nocàutu in sa de chimbe pasias.

In s'abrile de s'annu in fatu, torra in Milanu in s'istàdiu de San Siro, aiat cumbatidu in sa categoria nounàschida de sos pesos minimusca e, binchende pro iscalifigadura a Martinez su benetzuelanu, fiat devènnidu campione mundiale pro sa WBC. Sende gasi, pagos meses a pustis su tìtulu mundiale li fiat istadu sustraìdu a mesa tabachina pro neghe de una farta de defesa contra a su disafiadore ufissiale. A pustis de pagos meses, in su triulas de 1976, Udella aiat tentu s'ocasione de torrare a otenner su tìtulu mundiale, peroe in Caracas fiat istadu derrotadu dae Luis Istaba su benetzuelanu pro KO in sa de tres pasias.

Pustis postas a bandas sas ambissiones mundiales, su bossadore sardu aiat sighidu a cumbater in sa categoria de sos musca, in sa cale aiat mantentu su tìtulu europeu in s'ìnteri. Aiat defèndidu repetidamente su tìtulu europeu finas a s'1 de maju de 1979, addaghi in Londra fiat istadu bìnchidu craramente peri puntos dae Charlie Magri s'ingresu. A pustis de cussa derrota, Udella, chi oramài teniat trintaduos annos, non aiat prus agatadu sos istìmulos pro torrare a su cuadradu e aiat postu agabu a sa carrera sua longa.
Centro Federal de Educação Tecnológica Celso Suckow da Fonseca

Su **Centro Federal de Educação Tecnológica Celso Suckow da Fonseca**, jamada comunemente **Cefet-RJ**, est una universidade cun sa sede in Rio de Janeiro, in Brasile.

S'universidade fit istada fundada in su 1917. 
## Notas
Grassianu Mesina

**Grassianu** o **Gratzianu Mesina** (Orgòsolu, 4 martzu 1942 - Milanu, 12 abrile 2025) fiat unu criminosu sardu. Est istadu su bandidu prus famadu de sa Sardinna de sa pustigherra. Est cunnotu pro sas evasuras suas numerosas (bintiduas, chi deghe intzertadas) e pro su rolu suo de medianeri in su sechestru de Farouk Kassam su minore.

Su 25 de santandria de 2004, a pustis de esser agrassiadu dae su Presidente de sa Repùbriga de tando, Ciampi, e dae su ministru de sa zustìssia Roberto Castelli, Mesina dassat sa presone de Voghera, peroe abarrat in su detenimentu bivimentale pro duos annos, sena lograre mai permissos (nemancu in s'ocasione de sa morte de mama sua), pro fagher sa recuida de òmine lìberu a s'Orgòsolu suo. Grobarmente, Mesina at barigadu 40 annos in palas de sas zagas, belle 5 bandidende e duos in su detenimentu bivimentale.

Est istadu detènnidu su 10 de làmpadas de 2013 cun s'acusa de liderare un'organizadura criminale intregada a su tràfigu de drogas, a sas furas e a sos isrobatòrios.

Est mortu su 12 de abrile de su 2025, una die a pustis de èssere istadu liberadu dae sa presone pro resones de salude.

## Riferimentos
Margaret Thatcher

**Margaret Hilda Thatcher**, Baronissa Thatcher, nàschida Roberts su 13 de santugaìne de 1925, est una polìtiga britànniga, su primu ministru de su Rennu Aunidu chi est abarradu prus longamente in servìtziu (dae su 1979 a su 1990) in tempus de su de 20 sègulos, gasi comente s'ùniga fèmina chi at tentu cussa funtzione finas a como. Unu ziornalista de s'Unione Soviètiga antiga l'aiat paranumenada "dama de ferru", unu zistru assotziadu cun sa polìtica sua sena cumpromissos e s'istilu suo de lìderu. Comente primu ministru, aiat aprigadu polìtigas cunservadoras devènnidas cunnotas cun su nùmene de *Thatcherismu*.